
	Ismeretanyag leírása

	A kurzus célja, hogy bemutassa a közgazdaságtan és a környezet kapcsolatát, valamint a környezetgazdaságtan kialakulását és főbb területeit. A hallgatók megismerik a fenntarthatóság alapfogalmait, a természeti tőke és a természeti erőforrások szerepét, a körforgásos gazdaság elveit, valamint a gazdasági tevékenységek környezeti hatásait.
Az oktatott ismeretanyag áttekinti a fenntartható fejlődés fogalmának kialakulását, nemzetközi mérföldköveit és közgazdasági értelmezését. Foglalkozik a természeti erőforrások fenntartható használatával, az externáliák szerepével, a környezetpolitika céljaival és a környezetszabályozás eszközeivel. Bemutatja az Európai Unió és Magyarország környezetpolitikai és fenntarthatósági törekvéseit, valamint a kapcsolódó jogszabályi hátteret.
A képzés kiemelt hangsúlyt fektet a környezetértékelési módszerekre, különösen az életciklus-elemzésre (LCA). A hallgatók megismerkednek a „bölcsőtől a sírig” szemlélettel, az anyag-, energia- és hatásmérlegek alkalmazásával, valamint az életciklus-alapú gondolkodás szerepével a fenntartható termékek és technológiák értékelésében.
Az elsajátított ismeretek kiterjednek a környezeti hatásvizsgálatok módszertanára, a környezetmenedzsment rendszerek működésére, az ISO 14001 és EMAS rendszerekre, továbbá a vállalatok környezeti felelősségével és fenntarthatósági teljesítményével kapcsolatos kérdésekre, beleértve az ESG szemléletet is.
A kurzus célja a fenntarthatósági szemlélet fejlesztése, valamint olyan gyakorlati tudás átadása, amely a környezetmérnöki és gazdasági döntéshozatal során közvetlenül alkalmazható.



	A tárgy részletes leírása, ütemezése

	Konzultáció
	Előadások és gyakorlatok témakörei

	1.
	Miért jött létre a környezetgazdaságtan?
Gyakorlat: Esettanulmány-feldolgozás

	
	Fontos nemzetközi mérföldkövek (Római klub, Limits to Growth, 1972 – Stockholmi ENSZ-konferencia, 2015 – Párizsi Megállapodás) 
Gyakorlat: Esettanulmány-feldolgozás

	
	Környezeti erőforrások és externáliák a fenntartható fejlődés szolgálatában
Gyakorlat: Döntéshozatal korlátozott erőforrások mellett 
Externáliák keresése

	2.
	Carrying Capacity – Eltartó képesség
Gyakorlat: Nyomozós Escape Room Feladat

	
	A gazdaság és a környezet kapcsolata 
Ökológiai lábnyom
Gyakorlat: Valós helyzeteket modellező gyakorlat

	
	Fenntartható fejlődés
Gyakorlat: Problémamegoldó gyakorlat 

	
	Ösztönzők a környezetszabályozásban


	3.
	Magyarországi és EU-s környezetpolitika 
Gyakorlat: Esettanulmány-feldolgozás

	
	„Bölcsőtől a sírig” szemlélet, LCA (életciklus-elemzés)
Gyakorlat: LCA (életciklus-elemzés) - valós helyzeteket modellező gyakorlat

	
	„Bölcsőtől a sírig” szemlélet, LCA (életciklus-elemzés)
Gyakorlat: LCA (életciklus-elemzés) - valós helyzeteket modellező gyakorlat
Gyakorlat: Zh teszt írás; A szabályozás beavatkozási pontjai

	4.
	Vállalati környezetmenedzsment
Gyakorlat: Kockázat becslés

	
	Környezeti hatásvizsgálat (KHV)
EKHE (IPPC) dokumentáció
KHV és EKHE kapcsolata
Gyakorlat: Környezeti Hatásvizsgálat elemzés

	
	Környezeti értékelések és összefoglalás
ESG (Environmental, Social, Governance) 
Gyakorlat: A beadandó feladtok bemutatása
Pótzh.írás. (teszt írás)

	Félévközi követelmények

	Foglalkozásokon való részvétel:
Az évközi jegy megszerzésének feltétele a foglalkozások legalább 70%-án való részvétel. Az évközi jegy megszerzésének további feltétele egy írásbeli tesztjellegű dolgozat (ZH) és egy beadandó feladat sikeres teljesítése.

	Zárthelyik, jegyzőkönyvek, beszámolók stb.:
A félév során a hallgatók egy zárthelyi dolgozatot (tesztet) írnak, valamint egy önálló beadandó feladatot készítenek. A beadandó feladat egy választott termék vagy folyamat életciklus-elemzésének (LCA) elkészítése, amelyet az utolsó gyakorlati foglalkozáson rövid prezentáció keretében be is kell mutatni. A beadandó feladat leadási határideje: 2026. december 1. 


	Az aláírás megszerzésének/félévközi jegy kialakításának módszere:
A tantárgy teljesítésének feltétele egy zárthelyi dolgozat és egy önállóan elkészítendő beadandó feladat sikeres teljesítése.
· Zárthelyi dolgozat: a félév során megírt zárthelyi (teszt) dolgozat eredménye a végső érdemjegy 40%-át adja.
· Beadandó feladat: a hallgatóknak egy önálló életciklus-elemzést (LCA) kell készíteniük egy választott termékre vagy folyamatra. A beadandó dolgozat leadási határideje: 2026. december 1. A munka eredményeit a hallgatók az utolsó gyakorlati foglalkozás keretében rövid prezentáció formájában bemutatják.
· Az életciklus-elemzés és annak bemutatása együttesen a végső érdemjegy 60%-át teszi ki.
A félévi érdemjegy a zárthelyi dolgozat és a beadandó feladat eredményének súlyozott átlaga alapján kerül meghatározásra.
Amennyiben az érdemjegy elégtelen (1), úgy a TVSZ 24. § (5) – ban foglaltak szerint nyílik lehetőség a pótlásra.


	Az elsajátítandó szakmai kompetenciák

	
· Ismeri a környezetvédelmi szakterület műveléséhez szükséges általános és specifikus matematikai, természet– és társadalomtudományi elveket, szabályokat, összefüggéseket.
· Korszerű informatikai ismeretek birtokában használni tud szakmai adatbázisokat, és specializációtól függően egyes tervező, modellező, szimulációs szoftvereket.
· Ismeretei alapján képes projektek, pályázatok megvalósításában, illetve ellenőrizésében részt venni.
· Multidiszciplináris ismereteik révén alkalmasak a mérnöki munkában való alkotó részvételre, képesek alkalmazkodni a folyamatosan változó követelményekhez.
· Képes víz-, talaj-, levegő-, sugár- és zajvédelmi, valamint hulladékkezelési és feldolgozási feladatok javaslat szintű megoldására, döntés előkészítésben való részvételre, hatósági ellenőrzésre és e technológiák üzemeltetésében részt venni.
· Váratlan döntési helyzetekben is önállóan végzi környezetvédelmi feladatait, irányítja a környezetvédelmi szakmai munkát.
· Szakmai feladatainak elvégzése során együttműködik más (elsődlegesen gazdasági és jogi) szakterület képzett szakembereivel is.

